கேள்வி: ஒற்றை இடப்பெயர்ச்சி வினை - நேர்மின் அயனி இடம்பெயர்தல் பற்றி நீங்கள் என்ன அறிந்துள்ளீர்கள்?
பதில்: இவ்வினையில் ஒரு நேர்மின் அயனி மற்றொரு நேர்மின் அயனியை இடப்பெயர்ச்சி செய்கிறது. நேர்மின் அயனி என்பது நேர் மின்சுமை கொண்ட ஓர் அயனி அல்லது உலோகமாகும். பின் வரும் சமன்பாட்டால் இதை விளக்கலாம். :X + YZ → XZ + Y YZ சேர்மத்திலுள்ள Y தனிமத்தை தனிமம் X இடப்பெயர்ச்சி செய்கிறது. XZ என்ற புதிய சேர்மமும் Y தனிமம் தனித்தும் உருவாகின்றன. இதுவொரு ஆக்சிசனேற்ற ஒடுக்க வினையாகும். இவ்வினையில் Y நேர்மின் அயனி வடிவிலிருந்து தனிம நிலைக்கு ஒடுக்கப்படுகிறது. X தனிம நிலையிலுருந்து நேர்மின் அயனி நிலைக்கு ஆக்சிசனேற்றம் அடைகிறது. சில உதாரணங்கள்: # {Cu} + 2AgNO3 -> 2Ag(v) + Cu(NO3)2 # {Fe} + Cu(NO3)2 -> {Fe(NO3)2} + Cu(v) # {Ca} + 2H2O -> {Ca(OH)2} + H2\uparrow # {Zn} + 2HCl -> {ZnCl2} + H2\uparrow வினைபடு பொருள் அதிக வினைத்திறன் மிக்க தனிமநிலை உலோகமாக இல்லாவிட்டால் வினை ஏதும் நிகழ்வதில்லை என்பது கவனிக்கத் தக்கது ஆகும். இதற்கு சில உதாரணங்கள் கீழே தரப்பட்டுள்ளன. # Ag + Cu(NO3)2 → வினை ஏதுமில்லை # Au + HCl → வினை ஏதுமில்லை